open-index/open-wikipedia-markdown huggingface dataset:
นพจิรา ฤกษ์ขจรนามกุล

**นพจิรา ฤกษ์ขจรนามกุล** (เกิด 25 กุมภาพันธ์ พ.ศ. 2538)​ ชื่อเล่น **เฟิร์น** เป็นนักแสดงและดีเจชาวไทย สังกัด เดอะ วัน เอ็นเตอร์ไพรส์ เป็นที่รู้จักจากละคร *[[หัวใจศิลา]]*, *[[เวลากามเทพ]]* และ *[[แม่หยัว]]*​ รวมถึงเป็นดีเจคลื่นวิทยุ​ เฟล็กซ์ 104.5 เอฟเอ็ม

## ประวัติ
นพจิรา ฤกษ์ขจรนามกุล เกิดเมื่อวันที่ 25 กุมภาพันธ์ พ.ศ. 2538 สำเร็จ​การศึกษาระดับปริญญาตรีจาก คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ สาขาวิศวกรรมโยธา และสำเร็จ​การศึกษา​ระดับปริญญาโทจาก คณะวิศวกรรมศาสตร์ จุฬาลงกรณ์มหาวิทยาลัย สาขาวิศวกรรมโยธา 

นพจิราเคยเป็นตัวแทนนักศึกษาในการทำกิจกรรมต่าง ๆ ของมหาวิทยาลัยเทคโนโลยีพระจอมเกล้าพระนครเหนือ​ และได้เข้าร่วมการประกวด Mr. & Miss ประดู่แดง 2556 และได้รับรางวัลชนะเลิศ รวมถึงตำแหน่งรองชนะเลิศจากการประกวด *เทพีสวนปาล์ม* ทำให้ต่อมาได้รับการชักชวนให้สมัครเข้าร่วมโครงการ รักฝุ่นตลบ Casting Project ซึ่งเป็นโครงการที่ช่องวัน 31 จัดขึ้นเพื่อค้นหานักแสดงหน้าใหม่มาร่วมแสดงในซีรีส์ *[[รักฝุ่นตลบ]]* ที่ออกอากาศเมื่อปี พ.ศ. 2559 ซึ่งได้รับรางวัลชนะเลิศร่วมกับธนภัทร กาวิละ โดยนพจิราได้ร่วมแสดงในซีรีส์ดังกล่าวในบท "ปลายฝัน"

## ผลงาน

### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางช่องวัน 31

### ซีรีส์

### ซิตคอม

### ภาพยนตร์​สั้น

### มิวสิควีดีโอ

### การประกวด
* Mr. & Miss ประดู่แดง 
* เทพีสวนปาล์ม
* รักฝุ่นตลบ​ Casting Project

## รางวัล

## อ้างอิง

หมวดหมู่:นักแสดงหญิงชาวไทย
หมวดหมู่:นักร้องไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงสังกัดช่องวัน
หมวดหมู่:บุคคลจากคณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:พุทธศาสนิกชนชาวไทย
โรงพยาบาลธนบุรี

thumb|ป้ายโรงพยาบาลธนบุรี

**โรงพยาบาลธนบุรี** เป็นโรงพยาบาลเอกชนในเครือธนบุรีเฮลท์แคร์ ตั้งอยู่ที่ซอยอิสรภาพ 44 (ซอยแสงศึกษา) แขวงบ้านช่างหล่อ เขตบางกอกน้อย กรุงเทพมหานคร ก่อตั้งเมื่อวันที่ 10 พฤษภาคม พ.ศ. 2520 โดยนายแพทย์ บุญ วนาสิน

โรงพยาบาลธนบุรีเป็นโรงพยาบาลเอกชนแห่งแรกของฝั่งธนบุรี (ฝั่งตะวันตกของแม่น้ำเจ้าพระยา) โดยตั้งอยู่ใกล้โรงพยาบาลศิริราช

ปัจจุบัน โรงพยาบาลนี้มีแพทย์กว่า 350 คน และมี 435 เตียง ตลอด 24 ชั่วโมงปัจจุบันมี นายแพทย์ ไพบูลย์ เอกแสงศรี เป็นประธานเจ้าหน้าที่บริหารกลุ่ม นายแพทย์ ธนาธิป ศุภประดิษฐ์ เป็นรองประธานเจ้าหน้าที่บริหารกลุ่ม

ศาสตราจารย์คลินิก นายแพทย์ วิศิษฎ์ วามวาณิชย์ เป็นผู้อำนวยการ นาย เฉลิมกุล อภิบุณโยภาส เป็นผู้อำนวยการโรงพยาบาลธนบุรี ทวีวัฒนา

## โรงพยาบาลในเครือข่าย
* โรงพยาบาลธนบุรี-อู่ทอง (จังหวัดสุพรรณบุรี)
* โรงพยาบาลธนบุรี ทวีวัฒนา (เขตทวีวัฒนา)
* โรงพยาบาลราชพฤกษ์ (จังหวัดขอนแก่น)
* โรงพยาบาลร้อยเอ็ด-ธนบุรี (จังหวัดร้อยเอ็ด)
* โรงพยาบาลกาฬสินธุ์-ธนบุรี (จังหวัดกาฬสินธุ์)
* โรงพยาบาลอุบลรักษ์ ธนบุรี (จังหวัดอุบลราชธานี)
* โรงพยาบาลราชธานี (จังหวัดพระนครศรีอยุธยา)
* โรงพยาบาลภัทร-ธนบุรี (จังหวัดปทุมธานี)
* โรงพยาบาลสิริเวช (จังหวัดจันทบุรี)
* โรงพยาบาลธนบุรี-ชุมพร (จังหวัดชุมพร)
* โรงพยาบาลนครคริสเตียน (จังหวัดนครศรีธรรมราช)
* โรงพยาบาลธนบุรี ตรัง (จังหวัดตรัง)  
* โรงพยาบาลธนบุรี ราษฎร์ยินดี (จังหวัดสงขลา)
* โรงพยาบาลธนบุรี บำรุงเมือง (ถนนบำรุงเมือง)

## รางวัล

## อ้างอิง

### การอ้างอิง

### อ้างอิงทั่วไป
* 
* 
* 
* 
* โรงพยาบาลธนบุรี 2 

## แหล่งข้อมูลอื่น

* 

ธ
ธ
เชิงเทียนปารากัส

**เชิงเทียนปารากัส** () หรือ **เชิงเทียนแอนดีส** () เป็นจีโอกลิฟโบราณ ตั้งอยู่บนด้านเหนือของคาบสมุทรปารากัสที่อ่าวปิสโก ประเทศเปรู เครื่องดินเผาที่พบในบริเวณใกล้เคียงมีอายุคาร์บอนอยู่ที่ 200 ปีก่อนคริสต์ศักราช ซึ่งตรงกับสมัยวัฒนธรรมปารากัส รูปคล้ายเชิงเทียนนี้มีความสูง 181 เมตร (595 ฟุต)

ไม่เป็นที่ทราบเลยว่าจีโอกลิฟนี้สร้างขึ้นเมื่อใดหรือใครเป็นผู้สร้าง บ้างว่าเกี่ยวข้องกับโฆเซ เด ซาน มาร์ติน ผู้นำขบวนการเอกราชในศตวรรษที่ 19 ในขณะที่บางส่วนว่าเป็นสัญลักษณ์ของฟรีเมสัน หรือเป็นลายแม่บทของต้นไม้แห่งโลกมีโซอเมริกา

## อ้างอิง

* http://www.kmatthews.org.uk/cult_archaeology/out_of_place_artefacts_13.html
โรบล็อกซ์คอร์ปอเรชั่น

**โรบล็อกซ์คอร์ปอเรชั่น** () เป็นบริษัทผู้พัฒนาวิดีโอเกมสัญชาติอเมริกัน ที่ตั้งอยู่ในเมืองซานมาเตโอ, รัฐแคลิฟอร์เนีย บริษัทก่อตั้งขึ้นใน พ.ศ. 2547 โดยเดวิด บาสซุกกี และเอริค แคสเซล บริษัทเป็นผู้พัฒนาแพลตฟอร์มเกมออนไลน์อย่าง*[[โรบล็อกซ์]]*ซึ่งเปิดตัวใน พ.ศ. 2549 ข้อมูลเมื่อ 31 ธันวาคม พ.ศ. 2566 โรบล็อกซ์คอร์ปอเรชั่นปัจจุบันมีพนักงานมากกว่า 2,400 คน

## อ้างอิง

## แหล่งข้อมูลอื่น
* 

หมวดหมู่:โรบล็อกซ์
หมวดหมู่:บริษัทผู้พัฒนาวิดีโอเกม
หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:บริษัทอเมริกันที่ก่อตั้งในปี พ.ศ. 2547
มิลิตซา รากิช

**มิลิตซา รากิช** (; 9 มกราคม 1996 – 17 เมษายน 1999) เป็นเด็กหญิงอายุสามขวบที่เสียชีวิตจากระเบิดลูกปรายในเบลเกรดระหว่างเนโททิ้งระเบิดในยูโกสลาเวีย

## ชีวประวัติ
มิลิตซา รากิช เกิดในเบลเกรดเมื่อวันที่ 9 มกราคม 1996 บิดามารดาชื่อว่าฌาร์กอ () และดูชิตซา () เธอมีพี่ชายหนึ่งคน ชื่ออาเล็กซา ()

ระหว่างเวลา 21:30–22:00 น. ของวันที่ 17 เมษายน 1999 รากิชวัยสามขวบถูกสะเก็ดระเบิดจากระเบิดลูกปรายขณะอยู่ในห้องน้ำ บนชั้นสองของอะพาร์ตเมนต์เลขที่ 8 ถนนดิมิตริยา ลาซารอวา ราเช ในบาตัยนิตซา ย่านชานเมืองของเบลเกรด บ้านของเธอตั้งอยู่ห่างจากฐานทัพอากาศบาตัยนิตซาประมาณ  บาตัยนิตซาเป็นเป้าโจมตีของเนโทหลายครั้งระหว่างการทิ้งระเบิดในยูโกสลาเวียซึ่งดำเนินไประหว่างเดือนมีนาคมถึงมิถุนายน 1999 รากิชเสียชีวิตทันทีขณะที่ยังคงนั่งอยู่บนโถส้วมสำหรับเด็ก ในการโจมตีครั้งเดียวกันนี้มีพลเมืองได้รับบาดเจ็บอีกห้าคน

พิธีศพของเธอจัดขึ้นในวันที่ 19 เมษายน ในวันเดียวกัน มิลัน ก็อมเนนิช รัฐมนตรีว่าการกระทรวงสารสนเทศ เผยแพร่แถลงการณ์ระบุว่าเธอเสียชีวิตเพราะ "พวกขี้ขลาดจากเนโท"

## สิ่งสืบเนื่อง

รากิชเป็นหนึ่งในเด็กทั้งหมด 89 คนที่เสียชีวิตจากการทิ้งระเบิดของเนโท ตามที่มีร์กอ สเว็ตกอวิช นายกรัฐมนตรีเซอร์เบีย กล่าวอ้าง การเสียชีวิตของรากิชได้รับความสนใจและได้รับการรายงานอย่างมากในสื่อของเซอร์เบีย ในทางกลับกัน เรื่องราวของเธอแทบไม่ได้รับการรายงานในสื่อข่าวของตะวันตกเลย ในรายงานการทิ้งระเบิดในยูโกสลาเวียของเนโทฉบับสุดท้ายยังไม่มีการระบุถึงการเสียชีวิตของรากิช แม้แต่ในหมวดหมู่ "อุบัติการณ์พิเศษ" ผู้ตรวจการจากฮิวแมนไรตส์วอตช์ (เอชอาร์ดับเบิลยู) เดินทางไปเยี่ยมจุดที่เธอเสียชีวิตในวันที่ 7 สิงหาคม 1999 และตรวจสอบความเสียหาย รวมถึงสัมภาษณ์ผู้เห็นเหตุการณ์ รายงานโดยผู้ตรวจการของเอชอาร์ดับเบิลยูระบุว่าระเบิดลูกปรายตกลงข้างอะพาร์ตเมนต์ที่รากิชอาศัยอยู่ เหตุการณ์นี้เป็นครั้งแรกที่มีรายงานยืนยันว่าเนโทใช้ระเบิดลูกปรายในเซอร์เบีย ก่อนหน้านี้มีเพียงบันทึกการใช้ระเบิดลูกปรายแค่ในคอซอวอเท่านั้น กระทรวงสาธารณสุขของยูโกสลาเวียยังมอบภาพถ่ายของเหตุการณ์ให้แก่เอชอาร์ดับเบิลยู ซึ่งต่อมาไปปรากฏอยู่ในหนังสือ *หนังสือปกขาวว่าด้วยอาชญากรรมของเนโทในยูโกสลาเวีย* ที่รัฐบาลยูโกสลาเวียจัดพิมพ์เผยแพร่

สาธารณชนเซอร์เบียบางภาคส่วนได้เรียกร้องให้คริสตจักรออร์ทอดอกซ์เซอร์เบียประกาศให้รากิชเป็นนักบุญ

ในปี 2004 อารามตเวอร์ด็อชใกล้กับเมืองเตรบิเญในประเทศบอสเนียและเฮอร์เซโกวีนา เปิดตัวภาพปูนเปียกแสดงภาพรากิชประกอบจารึกที่เรียกขานเธอว่าเป็นนวมรณสักขี (neomartyr) ในช่วงเดียวกัน คริสตจักรออร์ทอดอกซ์เซอร์เบียได้ประกาศว่าจะพิจารณาประกาศให้เธอเป็นนักบุญหากคัลต์ของเธอมีผู้ติดตามอย่างกว้างขวาง

## อ้างอิง
พรีม่าดอล

***พรีม่าดอล*** () เป็นโครงการสื่อผสมญี่ปุ่น สร้างโดยบริษัทคีย์และวิชวลอาตส์ในเดือนตุลาคม พ.ศ. 2563 ประกอบด้วยฟิกเกอร์ของเล่นโดยโคโตบูกิยะ ซีรีส์เรื่องสั้นและนิยายออนไลน์ ซีรีส์อนิเมะโทรทัศน์สร้างโดย ไบบูรีแอนิเมชันสตูดิโอส์ ออกอากาศตั้งแต่เดือนกรกฎาคมถึงกันยายน พ.ศ. 2565

## ตัวละคร
### โรงน้ำชาแมวดำ
;
:

;
:

;
:

;
:

;
:

;
:

### ตัวละคนอื่น ๆ
;
:

;
:

;
:

;
:

## อ้างอิง

## แหล่งข้อมูลอื่น
*  
* เว็บไซต์ทางการของอนิเมะ 
* 

หมวดหมู่:อนิเมะที่ออกฉายในปี พ.ศ. 2565
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:แฟรนไชส์สื่อมวลชน
บ้านล่องลอย

***บ้านล่องลอย*** () เป็นภาพยนตร์อนิเมะกำกับโดยฮิโรยาซุ อิชิดะ สร้างโดยสตูดิโอโคโลริโด ภาพยนตร์เข้าฉายในโรงภาพยนตร์ในประเทศญี่ปุ่นและฉายทางเน็ตฟลิกซ์ในวันที่ 16 กันยายน พ.ศ. 2565

## ตัวละคร

## การสร้างและการฉาย
ภาพยนตร์ประกาศการสร้างโดยเน็ตฟลิกซ์เมื่อเดือนกันยายน พ.ศ. 2564 สร้างโดยสตูดิโคโลริโด กำกับโดยฮิโรยาซุ อิชิดะ เขียนบทโดยอิชิดะร่วมกับฮายาชิ โมริและมินาโกะ ซากาโมโตะ ออกแบบตัวละครโดยอากิฮิโระ นางาเอะ และบรรเลงดนตรีประกอบโดยอูมิตาโร อาเบะ วงซูโตมาโยะร้องเพลงประกอบภาพยนตร์ชื่อเพลงว่า "Kieteshimai Sō Desu" (ดูเหมือนฉันกำลังจางหายไป) เช่นเดียวกับเพลงประกบแทรกชื่อเพลงว่า "Natsugare" (ซบเซาในฤดูร้อน) ภาพยนตร์ออกฉายในวันที่ 16 กันยายน พ.ศ. 2565 ทางเน็ตฟลิกซ์และในโรงภาพยนตร์ประเทศญี่ปุ่น

## อ้างอิง

## แหล่งข้อมูลอื่น
*  
* 
* 
* 
หมวดหมู่:สตูดิโอโคโลริโด
หมวดหมู่:ภาพยนตร์ที่ออกฉายในปี พ.ศ. 2565
หมวดหมู่:ภาพยนตร์อนิเมะที่ออกฉายในปี พ.ศ. 2565
หมวดหมู่:อนิเมะออริจินอลของเน็ตฟลิกซ์
รายชื่อโรงพยาบาลในแชร์นีฮิว

รายชื่อโรงพยาบาลในแชร์นีฮิว

## โรงพยาบาลในแชร์นีฮิว
* โรงพยาบาลทหารที่ 407
* ศูนย์การแพทย์แชร์นีฮิวด้านวิทยามะเร็งสมัยใหม่
* โรงพยาบาลคลินิกภูมิภาคแชร์นีฮิว
* โรงพยาบาลเขตกลางแชร์นีฮิว
* โรงพยาบาลจิตเวช ('Чернігівська обласна психоневрологічна лікарня')

## อ้างอิง

หมวดหมู่:สิ่งก่อสร้างในแชร์นีฮิว
หมวดหมู่:โรงพยาบาลในประเทศยูเครน
Cunt

***Cunt*** (  ) เป็น คำหยาบคาย หมายถึง โยนี หรือ ช่องคลอด มันถูกใช้ในหลากหลายวิธี รวมถึงใน แง่ของการดูหมิ่น cunt สามารถใช้เป็นคำที่ดูหมิ่นและหยาบคายสำหรับผู้หญิงในสหรัฐอเมริกา ชายหรือหญิงที่ไม่น่าคบหรือโง่เง่าในสหราชอาณาจักร หรือผู้ชายที่ดูถูกในออสเตรเลียและนิวซีแลนด์    อย่างไรก็ตาม ในออสเตรเลียและนิวซีแลนด์ อาจเป็นคำที่เป็นกลางหรือเชิงบวกก็ได้เมื่อใช้กับคุณสมบัติเชิงบวก (เช่น "He's a good cunt")   คำนี้มีความรู้สึกอนุพันธ์ต่างๆ รวมถึงการใช้คำคุณศัพท์และกริยา

## อ้างอิง
คุณชาย

**''คุณชาย** (อังกฤษ: To Sir, With Love)'' เป็นละครโทรทัศน์ในปี 2565 แนวพีเรียด ดราม่า ผลิตโดย เดอะ วัน เอ็นเตอร์ไพรส์ เค้าโครงเรื่องโดย วาทินีย์ โอฬาร์กร เขียนโดย ชวนนท์ สารพัฒน์, วรรณถวิล สุขน้อย, ธนานันต์ คำศรี นำแสดงโดย ธนภัทร กาวิละ, กฤษกร กนกธร, รชตะ หัมพานนท์, คามิลล่า กิตติวัฒน์, ศักดิ์สิทธิ์ แท่งทอง, ปิยธิดา มิตรธีรโรจน์, ปานวาด เหมมณี, มยุริญ ผ่องผุดพันธ์, สมชาย เข็มกลัด, รฐา โพธิ์งาม และ ไปรมา รัชตะ
กำกับการแสดงโดย วรวิทย์ ขัตติยโยธิน

ละครกล่าวถึงสภาพสังคมในปี พ.ศ. 2474 ที่สังคมไม่ยอมรับการมีตัวตนหรือบทบาทของบุคคลรักร่วมเพศ ถูกปิดกั้นในสังคมจีนภายใต้คำว่า ต้วนซิ่ว (断袖)

## นักแสดง

## เพลงประกอบ

## การเปลี่ยนตัวนักแสดง
เดิมที ภัทรธิดา พัชรวีระพงษ์ ได้รับบทคุณจันทร์ และถ่ายทำแล้วประมาณ 60 เปอร์เซ็นต์ แต่เสียชีวิตกะทันหัน ปานวาด เหมมณี จึงได้รับบทบาทนี้แทน และเนื่องจากละครเรื่องนี้ถ่ายทำแบบไม่ต่อเนื่อง ฉากที่ภัทรธิดาเคยแสดงเอาไว้จึงถูกยกเลิกและถ่ายทำใหม่ด้วยการแสดงของปานวาดทั้งหมด

## การรับชม

* ในตารางด้านล่าง  แสดงถึงการให้คะแนนที่ต่ำที่สุด และ แสดงถึงการให้คะแนนสูงสุด

## รางวัล

## อ้างอิง

## แหล่งข้อมูลอื่น
* 

หมวดหมู่:ละครชายรักชายไทย
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ที่กำกับโดย วรวิทย์ ขัตติยโยธิน
เจ้าหญิงซะลี่น

**สุสีริมรัตศวารัตนาเทวี** (, ) หรือที่ขนานนามกันทั่วไปว่า **เจ้าหญิงซะลี่น** () หรือ **ซะลี่น ซุพะย่า** (, ), ดำรงอิสริยยศ **ตะบีนไดง์** (ว่าที่สมเด็จพระอัครมเหสีแห่งพระมหากษัตริย์พม่าในรัชกาลถัดไป) ในช่วงปลายของราชวงศ์โก้นบอง ชาวยุโรปออกพระนามว่า "เซลินา โซเฟีย" เป็นพระราชธิดาองค์โปรดของพระเจ้ามินดง ผู้ชำนาญวิชาคณิตศาสตร์ และทรงดำรงตำแหน่งเป็นเจ้ากรมธนารักษ์ (เทียบเท่ากระทรวงการคลังของอังกฤษ) ในรัชกาลของพระเจ้ามินดง

## พระประวัติ
[thumb|left|180px|[Salin Monastery|อารามซะลี่น, มัณฑะเลย์ในปี ค.ศ. 1903]]
เจ้าหญิงซะลี่นประสูติในปี ค.ศ. 1847 เป็นราชบุตรีของพระเจ้ามินดง และลีนป้านมิบะยา ณ พระราชวังอมรปุระ ในราชธานีเดิม นครอมรปุระของพม่าในขณะนั้น นามแรกประสูติที่ได้รับพระราชทานคือ แม-มโย่มูน (မယ်မျိုးမွန်)  เชื่อกันว่าพระนางเป็นพระราชมารดาของพระเจ้ามินดงกลับชาติมาประสูติอีกครั้ง พระนางได้รับการอุปถัมภ์ดูแลจากพระมเหสีตำหนักเหนือ คือ พระนางมเยาะน่านดอ พระเชษฐภคินีต่างชนนีของลีนป้านมิบะยา เมื่อพระเจ้ามินดงทรงปราบดาภิเษกเสวยราชสมบัติ เจ้าหญิงซะลี่นทรงได้รับกัลปนาเมืองชเวกู และต่อมาคือเมืองซะลี่นพร้อมด้วยราชทินนามราชทาน คือ *สิริรัตนาเทวี* และราชอิสริยยศ *[[Supaya|ซุพะย่า]]*

พระนางได้รับการสถาปนาและวางองค์เป็น *[[เจ้าหญิงพระชายา|ตะบีนไดง์]]* (พระชายาเอกแห่งมกุฎราชกุมาร, အိမ်ရှေ့ထိပ်ထား မိဖုရား), ภายหลังการลอบปลงพระชนม์มกุฎราชกุมารเจ้าชายกะนอง ในปี ค.ศ. 1866 โดยทรงได้รับเลือกให้ทรงพระยศว่าที่สมเด็จพระอัครมเหสีแห่งพระมหากษัตริย์พม่าในรัชกาลถัดไป

ถึงแม้ทรงได้รับการสถาปนาและกำหนดวางองค์เป็นว่าที่สมเด็จพระอัครมเหสีแห่งพระมหากษัตริย์พม่าในรัชกาลถัดไป แต่พระนางโปรดปรานชีวิตทางธรรมมากกว่า ดังจะเห็นได้จากอารามซะลี่น ณ มัณฑะเลย์ อันได้ทรงศรัทธาปสาทะอุทิศไว้ในพระบวรศาสนา อย่างไรก็ตามสุดท้าย เจ้าหญิงซะลี่นมิได้รับการสถาปนาขึ้นเป็นสมเด็จพระอัครมเหสีแห่งพระมหากษัตริย์พม่าในรัชกาลถัดไป เนื่องจากพระเจ้าสีป่อทรงราชาภิเษกสมรสและสถาปนาพระนางศุภยาลัตเป็นพระอัครมเหสี และขนิษฐาของนางคือ พระนางศุภยาจีเป็นพระมเหสี

ว่ากันว่าพระนางทรงออกบวชเป็นชีทันทีหลังการพระราชพิธีพระบรมศพของพระเจ้ามินดงเสร็จสิ้นและได้รับการฝังพระบรมศพแล้ว พระนางสิ้นพระชนม์ในปี ค.ศ. 1879 สิริพระชนม์มายุ  33 ชันษา ว่ากันว่าทรงถูกสำเร็จโทษด้วยอุบายพระนางศุภยาลัต

## ในวัฒนธรรมร่วมสมัย
พระนางได้รับการดัดแปลงเป็นตัวละครนามว่า เจ้านางทองพญา ในละครโทรทัศน์เรื่อง *เพลิงพระนาง* 

* เพลิงพระนาง (ละครโทรทัศน์ พ.ศ. 2539) รับบทโดย ศิริพิชญ์ วิมลโนช 
* เพลิงพระนาง (ละครโทรทัศน์ พ.ศ. 2560) รับบทโดย ปาณิชดา แสงสุวรรณ

## อ้างอิง

## แหล่งข้อมูลอื่น

หมวดหมู่:เจ้าหญิงพม่า
หมวดหมู่:บุคคลในยุคราชวงศ์โก้นบอง
หมวดหมู่:พระอัครมเหสีราชวงศ์โก้นบอง
อิมิโดคาร์บ

**อิมิโดคาร์บ** () เป็นอนุพันธ์หนึ่งของยูเรีย ในทางสัตวแพทย์ใช้เป็นสารต้านโปรโตซัวสำหรับรักษาโรคบาบิซิโอซิส (babesiosis) และการติดปรสิตอื่น ๆ

## อ้างอิง

หมวดหมู่:สารต้านโปรโตซัว
หมวดหมู่:ยูเรีย
หมวดหมู่:อิมิดาโซลีน
ฟูจิ ที-3

**ฟูจิ ที-3** (T-3) เป็นเครื่องบินฝึกทางทหาร ใช้งานโดยกองกำลังป้องกันตนเองทางอากาศญี่ปุ่น ผลิตโดยฟูจิเฮฟวี่อินดัสทรี ขึ้นบินครั้งแรกใน ค.ศ. 1978 ผลิตประจำการจำนวน 50 ลำ และถูกแทนที่โดย ฟูจิ ที-7

## ข้อมูลจำเพาะ

## อ้างอิง

หมวดหมู่:เครื่องบินฟูจิ
หมวดหมู่:เครื่องบินฝึก
หมวดหมู่:กองทัพอากาศญี่ปุ่น
เบิร์ดออฟสตีล

เป็นเกมวิดีโอจำลองการบินต่อสู้ ที่สร้างโดย Gaijin Entertainment และเผยแพร่โดย Konami วางจำหน่ายเมื่อวันที่ 13 มีนาคม พ.ศ. 2555 สำหรับเพลย์สเตชัน 3 และเอกซ์บอกซ์ 360

## รายชื่อกองทัพอากาศในเบิร์ดออฟสตีล
*  ลุฟท์วัฟเฟอ (นาซีเยอรมนี)
*  กองทัพอากาศโซเวียต (สหภาพโซเวียต)
*  กองทัพอากาศทหารบกสหรัฐ (สหรัฐ)
*  กองการบินทหารบกมหาจักรวรรดิญี่ปุ่น (จักรวรรดิญี่ปุ่น)
*  กองทัพอากาศสหราชอาณาจักร (จักรวรรดิบริติช)
*  กองทัพอากาศราชอาณาจักรอิตาลี (จักรวรรดิอิตาลี)
*  กองทัพอากาศออสเตรเลีย (ออสเตรเลีย)

## ดูเพิ่ม
* *[[วอร์ธันเดอร์]]*
* *[[เวิลด์ออฟแทงค์]]*
* *[[เวิลด์ออฟวอร์แพลนส์]]*
* *[[เวิลด์ออฟวอร์ชิพส์]]*

## อ้างอิง

## แหล่งข้อมูลอื่น
* 

หมวดหมู่:เกมจากค่ายโคนามิ
หมวดหมู่:วิดีโอเกมที่มีฉากในสหรัฐ
หมวดหมู่:เกมสำหรับเพลย์สเตชัน 3
หมวดหมู่:วิดีโอเกมที่มีฉากในรัฐฮาวาย
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมที่มีฉากในประเทศยูเครน
หมวดหมู่:วิดีโอเกมที่มีฉากในประเทศรัสเซีย
หมวดหมู่:วิดีโอเกมที่มีฉากในสหภาพโซเวียต
หมวดหมู่:วิดีโอเกมที่มีฉากในประเทศเยอรมนี
หมวดหมู่:วิดีโอเกมที่มีฉากในสหราชอาณาจักร
หมวดหมู่:วิดีโอเกมที่พัฒนาขึ้นในประเทศรัสเซีย
หมวดหมู่:วิดีโอเกมที่ออกวางจำหน่ายในปี พ.ศ. 2555
ฐานันดรที่สามคือ?

right|thumb|335x335px|หน้าแรกของฐานันดรที่สามคือ?

**ฐานันดรที่สามคือ?** () เป็นจุลสารการเมืองที่ถูกเขียนขึ้นในเดือนมกราคม ค.ศ. 1789 ไม่นานก่อนการปะทุของการปฏิวัติฝรั่งเศส โดยนักเขียนและนักบวชชาวฝรั่งเศสนามว่า คุณพ่อ(Abbé) แอมานุแอล โฌแซ็ฟ ซีเยแย็ส (ค.ศ. 1748–1836) จุลสารดังกล่าวเป็นการตอบสนองของซีเยแย็สต่อคำเชิญของขุนคลังเอก ฌัก แนแกร์ สำหรับนักเขียนให้ชี้แจงว่า พวกเขาคิดว่าควรที่จะจัดตั้งสภาฐานันดรอย่างไร

ในจุลสารดังกล่าว ซีเยแย็สได้ให้เหตุผลว่า ฐานันดรที่สาม-ประชาชนทั่วไปของฝรั่งเศส-ถูกก่อตั้งขึ้นเป็นชาติที่สมบูรณ์ในตัวเอง และไม่จำเป็นต้องมี "น้ำหนักตายตัว" ของอีกสองฐานันดร ฐานันดรที่หนึ่งและสองของคณะสงฆ์และชนชั้นสูง ซีเยแย็สได้ระบุว่าประชาชนต้องการผู้แทนที่แท้จริงในสภาฐานันดร ตัวแทนที่เท่าเทียมกับสองฐานันดรที่ได้นำมารวมตัวกัน และการออกคะแนนเสียงโดยนับตามจำนวนคนและไม่ใช่นับตามรายฐานันดร แนวคิดเหล่านี้มีอิทธิพลอย่างมากต่อการปฏิวัติฝรั่งเศส

## ใจความสรุป
จุลสารฉบับนี้ถูกจัดทำขึ้นเกี่ยวกับคำถามเชิงสมมุติสามข้อและคำตอบของซีเยแย็ส คำถามและคำตอบคือ :

* ฐานันดรที่สามคืออะไร? ทุกสิ่งทุกอย่าง
* ฐานันดรที่สามมีสถานะอะไรในโครงสร้างทางการเมืองที่เคยผ่านมาจนถึงทุกวันนี้? ไม่มี
* ฐานันดรที่สามต้องการที่จะเป็นอะไร? บางสิ่งบางอย่าง

ตลอดทั้งหมดของจุลสารดังกล่าว ซีเยแย็สได้ให้เหตุผลว่าฐานันดรที่หนึ่งและที่สองนั้นแทบไม่มีความจำเป็นเลย และฐานันดรที่สามเป็นฐานันดรที่ถูกต้องตามกฏหมายเพียงแห่งเดียวของฝรั่งเศสอย่างแท้จริง ซึ่งเป็นตัวแทนของประชาชนทั้งหมด ดังนั้น เขาจึงยืนยันว่า สมควรแทนที่อีกสองฐานันดรทั้งหมด ฐานันดรที่สามต้องทนแบกรับน้ำหนักของภาษีส่วนใหญ่

หมวดหมู่:การปฏิวัติฝรั่งเศส
เฮย์เดย์

**เฮย์เดย์** () เป็นเกมแนวทำฟาร์มบนมือถือ ที่พัฒนาและเผยแพร่โดยซูเปอร์เซลล์ เฮย์เดย์วางจำหน่ายสำหรับไอโอเอส ในวันที่ 21 มิถุนายน พ.ศ. 2555 ส่วนของแอนดรอยด์ ในวันที่ 20 พฤศจิกายน พ.ศ. 2556 ตามรายงานจากปี พ.ศ. 2556 ซูเปอร์สเซลล์ทำรายได้ 30 ล้านดอลลาร์สหรัฐต่อเดือนจากเฮย์เดย์ และแคลชออฟแคลนส์ ในปี พ.ศ. 2556 เฮย์เดย์ เป็นเกมที่สร้างรายได้สูงสุดเป็นอันดับที่ 4 ของโลก

## อ้างอิง

หมวดหมู่:วีดีโอเกมฟาร์ม
หมวดหมู่:วิดีโอเกมวางแผน
หมวดหมู่:เกมสำหรับไอโอเอส
หมวดหมู่:เกมสำหรับแอนดรอยด์
หมวดหมู่:วิดีโอเกมที่ออกวางจำหน่ายในปี พ.ศ. 2555
ไอเดนทิทีวี

**ไอเดนทิทีวี** () เป็นเกมสยองขวัญแนวเอาชีวิตรอดผู้เล่นหลายคนแบบอสมมาตรที่เล่นฟรีในปี ค.ศ. 2018 พัฒนาและเผยแพร่โดยบริษัทเน็ตอีสของจีน ร่วมกับสตูดิโอ Behaviour Interactive ของแคนาดา ผู้สร้างเกมที่มีลักษณะคล้ายกันอย่างเดดบายเดย์ไลต์ ผู้เล่นจะรับบทเป็นนักล่าหรือผู้รอดชีวิตในเกมแบบหนึ่งต่อสี่ นักล่าจะต้องล่าและกำจัดผู้รอดชีวิต โดยปกติจะใช้เก้าอี้จรวด ในขณะที่ผู้รอดชีวิตต้องหลบหนีจากนักล่าและร่วมมือกันเปิดประตูทางออกโดยถอดรหัสเครื่องเข้ารหัส

เกมเปิดตัวครั้งแรกเมื่อวันที่ 2 เมษายน ค.ศ. 2018 โดยเน็ตอีสในประเทศจีน และเปิดตัวทั่วโลกในวันที่ 5 กรกฎาคม ค.ศ. 2018 สำหรับผู้ใช้ไอโอเอสและวันที่ 11 กรกฎาคม 2018 สำหรับผู้ใช้แอนดรอยด์ ปัจจุบันเกมมีให้บริการบนแอปสโตร์ กูเกิล เพลย์สโตร์ และระบบปฏิบัติการวินโดวส์

## อ้างอิง

## แหล่งข้อมูลอื่น
*  

หมวดหมู่:เกมกาชา
หมวดหมู่:เกมสำหรับวินโดวส์
หมวดหมู่:วิดีโอเกมสยองขวัญ
หมวดหมู่:วิดีโอเกมเอาชีวิตรอด
หมวดหมู่:เกมสำหรับไอโอเอส
หมวดหมู่:เกมสำหรับแอนดรอยด์
หมวดหมู่:วิดีโอเกมที่พัฒนาขึ้นในประเทศจีน
หมวดหมู่:วิดีโอเกมหลายผู้เล่นแบบอสมมาตร
หมวดหมู่:วิดีโอเกมที่ออกวางจำหน่ายในปี พ.ศ. 2561
เอิร์นทูดาย 2

**เอิร์นทูดาย 2** () เป็นวิดีโอเกมที่พัฒนาโดยสตูดิโออินดี้ Toffee Games ของรัสเซีย ซึ่งต่อจากภาคแรกของเอิร์นทูดาย 1 ในปี พ.ศ. 2556 เอิร์นทูดาย 2 เราจะได้เห็นจากฉากทะเลทรายที่คุ้นเคยจากภาคแรก และเจาะลึกเข้าไปในส่วนลึกของเมืองที่โดนพวกซอมบี้บุก ผู้เล่นจะต้องผ่านเมืองแต่ละเมืองเพื่อไปถึงด่านและเข้าเส้นชัยเพื่อชนะ

## อ้างอิง

## แหล่งข้อมูลอื่น
* 

หมวดหมู่:วิดีโอเกมอินดี
หมวดหมู่:วิดีโอเกมซอมบี
หมวดหมู่:วิดีโอเกมภาคต่อ
หมวดหมู่:วิดีโอเกมแอ็กชัน
หมวดหมู่:เกมสำหรับวินโดวส์
หมวดหมู่:วิดีโอเกมผู้เล่นเดี่ยว
หมวดหมู่:เกมสำหรับไอโอเอส
หมวดหมู่:เกมสำหรับแอนดรอยด์
หมวดหมู่:วิดีโอเกมที่พัฒนาขึ้นในประเทศรัสเซีย
หมวดหมู่:วิดีโอเกมที่ออกวางจำหน่ายในปี พ.ศ. 2557
รัฐนวนคร

**นวนคร** (อักษรโรมัน: Nawanagar) เป็นรัฐมหาราชาอินเดียในภูมิภาคหะลาร์ ตั้งอยู่บนชายฝั่งทิศใต้ของอ่าวกูตจ์ นำโดยราชวงศ์ราชปุตชเดชา ราชธานีตั้งอยู่ที่ปัจจุบันคือเมืองจามนคร รัฐมีอาณาเขต  และประชากร 336,779 คนในปี 1901 ผู้นำของรัฐเรียกว่า "จามซาฮิบ" มาจากเผ่าพงษ์เดียวกันกับราวแห่งกูตจ์ รัฐนวนครเป็นรัฐขั้น 13 ปืนสลุต (13-gun salute) ในสมัยบริติชราช รัฐเป็นส่วนหนึ่งของหน่วยขติยาวาร์ ในเขตคุชราต รัฐบอมเบย์

รัฐมีความมั่งคั่งหลักมาจากอุตสาหกรรมไข่มุก ผู้นำคนสำคัญคือจามซาฮิบรณชิตสิงหจี ซึ่งเป็นนักคริกเก็ตที่แคมบริดจ์ในประเทศอังกฤษก่อนที่จะเสวยราชสมบัติ

## อ้างอิง

หมวดหมู่:รัฐคุชราต
นวนตร
เรือนจำติหาร

**เรือนจำติหาร** (อักษรโรมัน: Tihar) เป็นเรือนจำในนิวเดลี ประเทศอินเดีย และเป็นหมู่เรือนจำที่ใหญ่ที่สุดในเอเชียใต้ บริหารงานโดยกรมเรือนจำในเดลี รัฐบาลเดลี เรือนจำประกอบด้วยเรือนจำกลางเก้าเรือนจำ และเป็นหนึ่งในหมู่เรือนจำสามแห่งในเดลี อีกสองที่ตั้งอยู่ในโรหินี (มีเรือนจำกลางเดียว) และ มันโทลี (มีเรือนจำกลางหกเรือนจำ) เรือนจำตั้งอยู่ในพื้นที่หมู่บ้านติหาร ราว 3&nbsp; กิโลเมตรจากชนกปุรี ในนิวเดลีตะวันตก

เรือนจำมีรูปภายนอกเป็นสถาบันการลงทัณฑ์ และมีเป้าหมายหลักคือการเปลี่ยนผู้ถูกคุมขังให้กลายเป็นสมาชิกธรรมดาในสังคม โดยมีการจัดสอนและฝึกทักษะที่เป็นประโยชน์ รวมถึงสอนให้เคารพกฎหมาย ผ่านวิธีการต่าง ๆ เช่น ดนตรีบำบัด ในเรือนจำยังมีสถานีวิทยุของตนเองที่ดำเนินรายการโดยผู้ถูกคุมขังในเรือนจำ เรือนจำติหารยังมีภาคอุตสาหกรรมภายใน ที่ผลิตสินค้าภายใต้ตราสินค้า *Tihar*  เรือนจำติหารมีผู้ถูกคุมขังอยู่ 17,534 คน ในขณะที่เรือนจำมีขนาดรองรับได้ไม่เกิน 10,026 จำนวนผู้ถูกคุมขังในปลายปี 2019 สูงขึ้นถึง 11.79% เมื่อเทียบกับปีก่อนหน้า

ในสมัยที่เรือนจำติหารมีกิรัน เบดี เป็นผู้ตรวจการใหญ่เรือนจำ (Inspector General of Prisons) เธอได้จัดให้มีการปฏิรูปหลายประการในเรือนจำติหาร เช่น การเปลี่ยนชื่อใหม่เป็น "อาศรมติหาร" (Tihar Ashram) และจัดให้มีโครงการฝึกวิปัสสนาในทั้งผู้คุมและนักโทษ ภายใต้การสอนในระยะแรกโดยเอส เอ็น โคเอ็นกา นอกจากนี้ การศึกษาภายในเรือนจำยังเคยผลิตนักโทษที่เมื่ออกไปแล้วสมารถสอบผ่านข้อสอบข้าราชการ UPSC ในปี 1961 โรงงานของเรือนจำได้ตั้งขึ้นในเรือนจำกลางหมายเลข 2 ของติหาน ปัจจุบันกิจการอุตสาหกรรมของเรือนจำขยับขยายไปรวมถึงกิจการช่างไม้, ทอผ้า, ตัดเย็บ, กระดาษทำมือ, ศิลปะเชิงพาณิชย์ และเบเกอรี่ ในปี 2009 ยังมีการเพิ่มหน่วยทำรองเท้า ขึ้น และมีการเปิดตัวตราสินค้า *TJ's* ข้อมูลจากเดือนพฤษภาคม 2014 มีนักโทษ 700 คนที่ทำงานในหน่วยอุตสาหกรรมเหล่านี้ และ 25% ของรายได้จะถูกนำไปฝากไว้ในทุนสวัสดิการเหยื่อ (Victim Welfare Fund) สำหรับจ่ายค่าชดเชยแก่เหยื่อและครอบครัว

## การหลบหนี
เชร์ สิงห์ รานา ซึ่งถูกจับกุมจากฐานฆาตกรรมฟูลัน เทวี ในปี 2001 หลบหนีออกจากเรือนจำติหารในเดือนกุมภาพันธ์ 2004 ก่อนที่จะถูกจับกุมอีกครั้งที่โกลกาตาในปี 2006 ในเดือนมิถุนายน 2015 มีนักโทษสองคนที่รอการตัดสินโทษในเรือนจำติหารขุดอุโมงค์หลบหนีจากเรือนจำสำเร็จ

## ปัญหาสุขภาพ
เรือนจำไม่มีสิ่งอำนวยความสะดวกสำหรับผู้ป่วยอัมพาตครึ่งล่าง นอกจากนี้ หน่วย Integrated Counseling and Testing Centre ยังรายงานว่าราว 6% ถึง 8% ของนักโทษ 11,800 คนในติหารมีเชื้อ HIV จำนวนความชุกนี้สูงกว่าค่าเฉลี่ยในประชากรของอินเดีย

## อ้างอิง

## แหล่งข้อมูลอื่น
* เว็บทางการ 
* เว็บทางการ
คุกเกิน

**คุกเกิน** (; "ฟันเฟือง") เป็นสิ่งก่อสร้างของ *ชัลเมอร์สฟัสติเกียเตอร์* (Chalmersfastigheter) ส่วนหนึ่งของมหาวิทยาลัยเทคโนโลยีชัล์เมอรส์ ในกอเทนเบิร์ก ประเทศสวีเดน ผลงานออกแบบโดยวินกอร์ดอาร์คิเทกต์คอนเตอร์ อาคารเริ่มก่อสร้างในเดือนตุลาคม 2010 แล้วเสร็จในเดือนมีนาคม 2011 และตั้งอยู่ในวิทยาเขตลินด์ฮ็อลเมิน นอกจากนี้ยังมีทางเดินเท้าเชื่อมต่อกับอาคารศูนย์ที่ตั้งอยู่ติดกัน 

## อ้างอิง

หมวดหมู่:สิ่งก่อสร้างในกอเทนเบิร์ก
เพลกอิงก์: อีวอลฟด์

***เพลกอิงก์: อีวอลฟด์*** () เป็นวิดีโอเกมจำลองกลยุทธ์แบบเรียลไทม์ ที่พัฒนาและเผยแพร่โดยสตูดิโอ Ndemic Creations เกมนี้เป็นเกมรีเมคมาจากเกม*[[เพลกอิงก์.]]* ซึ่งเป็นเกมก่อนหน้าของผู้พัฒนา สำหรับพีซีและคอนโซล ในเกมนี้นั้นผู้เล่นจะสามารถสร้าง และพัฒนาเชื้อโรคของตัวเองเพื่อทำลายล้างโลกด้วยโรคระบาด อีกทั้งเกมนี้ได้รับความสนใจจาก CDC เพราะมีรูปแบบเป็นเกมจำลองการแพร่ระบาด

## อ้างอิง

## แหล่งข้อมูลอื่น
*  

หมวดหมู่:วิดีโอเกมอินดี
หมวดหมู่:เกมสำหรับลินุกซ์
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเพลย์สเตชัน 4
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับแมคโอเอส
หมวดหมู่:วิดีโอเกมที่พัฒนาขึ้นในสหราชอาณาจักร
หมวดหมู่:วิดีโอเกมที่ออกวางจำหน่ายในปี พ.ศ. 2558
โอลาเทวี

**โอลาเทวี** (อักษรโรมัน: Oladevi) เป็นเทพีแห่งอหิวาตกโรค บูชาในแถบเบงกอล ซึ่งรวมถึงประเทศบังกลาเทศและรัฐเบงกอลตะวันตกในประเทศอินเดีย และในแถบบมาร์วาร์ของรัฐราชสถาน นามอื่นของพระนางได้แก่ **โอไลจัณฑิ** (Olaichandi), **โอลาบีบี** (Olabibi) และ **บีบีมา** (Bibima) ปรากฏการบูชาโดยทั้งชาวฮินดูและชาวมุสลิมในแถบเบงกอล โอลาเทวีมีส่วนสำคัญมากในธรรมเนียมพื้นถิ่นของเบงกอล มีการเคารพบูชาโดยชุมชนต่าง ๆ ที่มีวัฒนธรรมต่างกัน

## ปกรณัม
เชื่อกันว่าโอลาเทวีเป็นภรรยาของมายาสูร กษัตริย์และสถาปนิกในตำนานของเหล่าอสูร, ธนวะ และ ไทตยะ ในตำนานของพื้นถิ่น ผู้บูชาพระนางถือว่าพระนางเป็นเทวีแห่งอหิวาห์ตกโรค และบูชาเพื่อขอให้พระนางช่วยปกปักรักษาชุมชนจากโรคอหิวาห์ ซึ่งในอดีตระบาดไปทั่วในชุมชนแถบนั้น ในภาษาเบงกอล คำว่าอหิวาห์เรียกว่า *ola-otha* หรือ *ola-utha* มีที่มาจาก *Ola* ("โอลา" แปลว่าลง และ *utha* แปลว่าขึ้น) ซึ่งบรรยายถึงอาการอุจจาระร่วงและอาเจียนขอโรค

สำหรับชาวฮินดู ถือว่าพระนางเป็นรูปปางของพระปารวตีผิววรกายสีเหลืองเข้ม ทรงส่าหรีสีน้ำเงินและประดับด้วยเครื่องประดับ มีแขนจำนวนมาก และประทับนั่งโดยมีเด็กนั่งตักพระนางอยู่ ศาสนาฮินดูในแถบเบงกอลเรียกพระนางว่า "โอลาบีบี" หรือ "บีบีมา" ซึ่งมีที่มาจาก *โอลาบีบีคัน* (Olabibi Gan; เพลงโอลาบีบี) ซึ่งเล่าเรื่องบุตรของเจ้าหญิงฮินดูผู้ถือครองพรหมจรรย์และหายตัวไปอย่างเป็นปริศนาและกลับมาปรากฏกายอีกครั้งในฐานะเทพีที่รักษาบรรดาบุตรของขุนนางในอาณาจักรและมหาราชา ผู้เป็นตาของเธอ รูปของพระนางจะแสดงในรูปสวมเครื่องศีรษะ, ผ้าพันคอ และเครื่องประดับ เท้าสวมรองเท้านคร (nagra shoes) และบางครั้งสวมถุงเท้าด้วย ในมือหนึ่งถือคฑาอัศจรรย์ซึ่งจะทำลายความเจ็บป่วยของผู้บูชาพระนาง

## อ้างอิง

## แหล่งข้อมูลอื่น
* 

หมวดหมู่:เทวีในศาสนาฮินดู
หมวดหมู่:เทพเจ้าฮินดูท้องถิ่น
หมวดหมู่:วัฒนธรรมเบงกอล
พายุไต้ฝุ่นนันมาดอล (พ.ศ. 2565)

**พายุไต้ฝุ่นนันมาดอล พ.ศ. 2565** ในประเทศญี่ปุ่นเรียกว่า **พายุไต้ฝุ่นหมายเลข 14** ในประเทศฟิลิปปินส์เรียกว่า **พายุซูเปอร์ไต้ฝุ่นโจซี** (; ) เป็นพายุหมุนเขตร้อนที่ขึ้นฝั่งจังหวัดคาโงชิมะตอนใต้บนเกาะคีวชูในวันที่ 18 กันยายน พ.ศ. 2565 และมุ่งหน้าสู่เกาะญี่ปุ่นใหญ่ กรมอุตุนิยมวิทยาญี่ปุ่นประกาศเตือนภัยพิเศษในจังหวัดคาโงชิมะและจังหวัดมิยาซากิ หนึ่งวันก่อนพายุไต้ฝุ่นจะขึ้นฝั่ง ซึ่งเป็นการประกาศเตือนภัยพิเศษครั้งแรกนอกจังหวัดโอกินาวะ มีการสั่งให้ประชาชนกว่า 2 ล้านคนที่อาศัยอยู่ทางตะวันตกเฉียงใต้ของประเทศญี่ปุ่นอพยพ กรมอุตุนิยมวิทยากล่าวว่าพายุไต้ฝุ่นนี้ "รุนแรงและอันตราย" และ "อาจก่อให้เกิดภัยพิบัติขนาดใหญ่"

มีรายงานว่า 300,000 กว่าครัวเรือนทางตะวันตกเฉียงใต้ของประเทศญี่ปุ่นไม่สามารถใช้ไฟได้หลังพายุไต้ฝุ่นนันมาดอลขึ้นฝั่งในวันอาทิตย์ตอนกลางคืน เจแปนแอร์ไลน์ยกเลิกเที่ยวบินกว่า 800 เที่ยว วันจันทร์ที่ 19 เจอาร์ตะวันตกยกเลิกการให้บริการซันโยชิงกันเซ็งระหว่างสถานีฮิโรชิมะและฮากาตะ นายกรัฐมนตรีญี่ปุ่น ฟูมิโอะ คิชิดะ ชะลอการเดินทางไปนครนิวยอร์กเพื่อกล่าวสุนทรพจน์ในสมัชชาใหญ่แห่งสหประชาชาติเพื่อเฝ้าระวังผลกระทบที่อาจเกิดขึ้นจากพายุไต้ฝุ่น

## การเตรียมพร้อมและผลกระทบ

### ประเทศญี่ปุ่น
มีการพยากรณ์พายุไต้ฝุ่นลูกนี้ว่าเป็นพายุไต้ฝุ่นใน 5 อันดับที่มีความรุนแรงมากที่สุดที่จะขึ้นฝั่งญี่ปุ่น อีกทั้งยังมีการคาดการณ์ว่ากระแสลมกรด (jet stream) จะเพิ่มความเสี่ยงที่จะทำให้น้ำท่วมในปัจจุบันแย่ลงอีก มีการประกาศเตือนภัยพิเศษในจังหวัดคาโงชิมะโดยกรมอุตุนิยมวิทยาญี่ปุ่น ซึ่งเป็นเตือนภัยพิเศษครั้งแรกนอกจังหวัดโอกินาวะ เจแปนแอร์ไลน์ได้ยกเลิกเที่ยวบินกว่า 800 เที่ยว และการบริการรถไฟล่าช้าเป็นอย่างมาก มีการคาดการณ์ว่าบริเวณที่ได้รับผลกระทบจากพายุไต้ฝุ่นหินหนามหน่อสองสัปดาห์ก่อนตกอยู่ภายใต้อิทธิพลของพายุไต้ฝุ่นนันมาดอล โดยรวม ประชาชนกว่า 7 ล้านคนได้รับคำสั่งให้อพยพ จากจำนวนประชากร 7 ล้านคนนั้น อย่างน้อย 965,000 คนอยู่ในจังหวัดมิยาซากิ, จังหวัดคาโงชิมะ และหมู่เกาะอามากูซะ มีการเตือนภัยขั้นสูงสุดตามมาตราวัดญี่ปุ่น (ระดับที่ 5) ในเมืองนิชิโนโอโมเตะ จังหวัดคาโงชิมะ

ตลอดช่วงบ่ายของวันที่ 18 กันยายน มิยาซากิวัดปริมาณน้ำฝนได้ที่ 381 มิลลิเมตร กรมอุตุนิยมวิทยากล่าวเพิ่มเติมว่าเป็น "ฝนตกที่ไม่เคยเกิดขึ้นมาก่อน" เสาไฟโค่นล้มตลอดพื้นที่ที่ได้รับผลกระทบ อย่างน้อย 190,000 ครัวเรือนไม่สามารถเข้าถึงไฟฟ้าได้ ในจังหวัดคาโงชิมะ ประชาชนมากกว่า 8,000 คน ย้ายออกจากบ้านและ 12,000 คนอยู่ในที่หลบภัย นายกรัฐมนตรี ฟูมิโอะ คิชิดะ ส่งเจ้าหน้าที่ตำรวจ นักดับเพลิง กองกำลังป้องกันตนเอง และเจ้าหน้าที่อื่น ๆ ลงไปในพื้นที่ที่ได้รับผลกระทบ ระดับน้ำในแม่น้ำหลายสายใน 4 จังหวัด: คาโงชิมะ, โออิตะ, มิยาซากิ และ คูมาโมโตะ ขึ้นสูงเกินระดับเตือนภัยน้ำท่วม เขือนกว่า 100 เขื่อนมีการปล่อยน้ำก่อนพายุไต้ฝุ่นจะมาถึงเพื่อป้องกันน้ำท่วม โดยตัวเลขของจำนวนเขื่อนที่มีการปล่อยน้ำก่อนนั้นสูงกว่าพายุไต้ฝุ่นไห่เฉิน

## ดูเพิ่ม
* พายุไต้ฝุ่นเชบี (พ.ศ. 2561)
* พายุไต้ฝุ่นฮากีบิส (พ.ศ. 2562)

## อ้างอิง

หมวดหมู่:พายุหมุนเขตร้อนระดับ 4
หมวดหมู่:พายุหมุนเขตร้อน
หมวดหมู่:พายุซูเปอร์ไต้ฝุ่น
หมวดหมู่:พายุไต้ฝุ่นรุนแรง
หมวดหมู่:พายุไต้ฝุ่น
หมวดหมู่:ภัยธรรมชาติในปี พ.ศ. 2565
ครูพยาบาลแปลก ปีศาจป่วน

***ครูพยาบาลแปลก ปีศาจป่วน*** (; ) เป็นละครโทรทัศน์เกาหลี นำแสดงโดย ช็อง ยู-มี และนัม จู-ฮย็อก อิงจากนวนิยาย *School Nurse Ahn Eun-young* เขียนโดยช็อง เซ-รัง ออกอากาศทางเน็ตฟลิกซ์ เมื่อวันที่ 25 กันยายน 2020

## เรื่องย่อ
อัน อึน-ย็อง (ช็อง ยู-มี) เป็นพยาบาลในโรงเรียนที่มีพลังเหนือธรรมชาติในการมองเห็นความปรารถนา ความรู้สึก และวิญญาณของมนุษย์ที่อยู่ในรูปของ "เยลลี่" เยลลี่เหล่านี้บางชนิดสามารถอยู่ในรูปแบบที่อันตรายและมหึมา ทำให้เธอต้องช่วยปกป้องนักเรียนจากเหตุร้าย และพยายามจะปราบพวกมันด้วยวิธีที่แปลกประหลาด ขณะเดียวกัน ฮง อิน-พโย (นัม จู-ฮย็อก) ครูสอนภาษาจีน เขามีพลังพิเศษที่เป็นเกราะป้องกันภัยอันตรายจากเหล่าปีศาจ ทั้งยังช่วยมอบพลังให้กับอัน อึน-ย็องได้ ทั้งคู่ร่วมกันต่อสู้และค้นหาความลับที่ยังไม่ได้รับการเปิดเผย

## นักแสดง
### นักแสดงนำ
* ช็อง ยู-มี รับบทเป็น อัน อึน-ย็อง พยาบาลประจำโรงเรียนที่สามารถมองเห็นปีศาจเยลลี่ได้
* นัม จู-ฮย็อก รับบทเป็น ฮง อิน-พโย ครูสอนภาษาจีนที่มีสนามพลังพิเศษปกป้องเขาจากปีศาจเยลลี่

## อ้างอิง

## แหล่งข้อมูลอื่น
* 
* 
* 
*The School Nurse Files Review  ที่ juskorea

หมวดหมู่:ละครโทรทัศน์เกาหลีใต้
หมวดหมู่:ละครโทรทัศน์แนวตลกเกาหลีใต้
หมวดหมู่:ละครโทรทัศน์แนวจินตนิมิตเกาหลีใต้
หมวดหมู่:ละครโทรทัศน์เกาหลีใต้ในปี พ.ศ. 2563
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์เกาหลีใต้ที่ถ่ายทำเสร็จสมบูรณ์ก่อนออกอากาศ
มหาศึกพิทักษ์อันซี

***มหาศึกพิทักษ์อันซี*** (; ) เป็นภาพยนตร์ประวัติศาสตร์ มหากาพย์ ต่อสู้ของเกาหลีใต้ปี 2018 กำกับโดยคิม กวัง-ชิก นำแสดงโดยโช อิน-ซ็อง, นัม จู-ฮย็อก และพัก ซ็อง-อุง ภาพยนตร์เรื่องนี้เข้าฉายในเกาหลีใต้เมื่อวันที่ 19 กันยายน 2018

## นักแสดง
### นักแสดงหลัก
*โช อิน-ซ็อง รับบทเป็น แม่ทัพยางมันชุน
*นัม จู-ฮย็อก รับบทเป็น ซามุล
*พัก ซ็อง-อุง รับบทเป็น หลี ซื่อหมิน

### นักแสดงสมทบ

*แพ ซ็อง-วู รับบทเป็น ชู ซู-จี
*ออม แทกู รับบทเป็น พา-โซ
*คิม ซ็อล-ฮย็อน รับบทเป็น แพ็ค-ฮา
*โอ แด-ฮวาน รับบทเป็น ฮวัล-โบ
*พัก บย็อง-อึน รับบทเป็น พุง
*ช็อง อึน-แช รับบทเป็น ชี-มี
*ยู โอ-ซ็อง รับบทเป็น ยอนแกโซมุน 
*ซ็อง ดง-อิล รับบทเป็น อู-แด
*ช็อง กวัง
*ยอ ฮวี-ฮย็อน รับบทเป็น มา-โร

### นักแสดงพิเศษ
*สเตฟานี ลี รับบทเป็น ดัล-แร

## รางวัลและการเสนอชื่อเข้าชิง

## อ้างอิง

## แหล่งข้อมูลอื่น
* 
* 
* ''มหาศึกพิทักษ์อันซี'' ที่ Naver

หมวดหมู่:ภาพยนตร์ที่ออกฉายในปี พ.ศ. 2561
แผ่นดินไหวในไถตง ค.ศ. 2022

**แผ่นดินไหวในไถตง ค.ศ. 2022 ** เป็นการเกิดแผ่นดินไหวสองครั้งติดกันในนครไถตง ประเทศไต้หวัน. แผ่นดินไหวครั้งแรกเกิดขึ้นเมื่อวันที่ 17 กันยายน ค.ศ. 2022 มีขนาด 6.5 ทำให้เกิดความเสียหายและมีผู้บาดเจ็บเล็กน้อย  แผ่นดินไหวครั้งที่สองเกิดขึ้นประมาณหนึ่งวันหลังจากแผ่นดินไหวครั้งแรก ณ บริเวณเดียวกัน มีขนาด 6.9 แผ่นดินไหวมีความรุนแรงถึงระดับ VII (อย่างรุนแรง) และ VIII (รุนแรง) ในระดับมาตราเมร์กัลลี. มีผู้เสียชีวิต 1 รายจากแผ่นดินไหว 

## การแปรสัณฐานของเปลือกโลก
ประเทศไต้หวัน ตั้งอยู่บนรอยต่อระหว่างแผ่นยูเรเชียและ แผ่นทะเลฟิลิปปิน ซึ่งเคลื่นตัวเข้าหากันที่ 80 เซนติเมตร ต่อปี เกาะนี้เป็นผลมาจากการยกตัวที่เกิดจากการชนกันระหว่างปลายด้านเหนือของ เกาะลูซอน กับขอบทวีปของจีน

## แผ่นดินไหว
แผ่นดินไหวเกิดจากรอยเลื่อนตามแนวเฉียงระดับตื้น 

### แผ่นดินไหวตาม

ต่อไปนี้เป็นรายการของ แผ่นดินไหวตาม ที่มีขนาดเกิน 5.0

## ผลกระทบ
### 17 กันยายน
แรงสั่นสะเทือนรู้สึกได้ทั่วทั้งเกาะ อาคารต่าง ๆ สั่นสะเทือนไปไกลถึงกรุงไทเป  ระบบรถไฟฟ้าขนส่งมวลชนเกาสฺยงถูกระงับชั่วคราว และสิ่งของต่าง ๆ ตกลงจากชั้นวาง บ้านเก่าในเมืองไถตงพังเสียหาย มีกำแพงทรุดตัวลง มีผู้ได้รับบาดเจ็บเล็กน้อย 3 คน   หนึ่งในนั้นได้รับการรักษาหลังจากประสบภาวะหัวใจวายระหว่างแผ่นดินไหว

### 18 กันยายน

บริเวณถนนจงซานในเมืองยูลี่ อาคารซูเปอร์มาร์เก็ตความสูง 3 ชั้นถล่ม มีผู้ได้รับบาดเจ็บสี่คน ซึ่งได้รับการช่วยเหลือทั้งหมด ส่วนหนึ่งของสถานีรถไฟตงลี่ได้รับความเสียหายและมีรายงานรถไฟตกรางจากแผ่นดินไหวด้วย ในเมืองยูลี่บางส่วนของทางหลวงเกิดถล่มลง ส่งผลให้มีผู้ได้รับบาดเจ็บสองคนมีศูนย์กีฬาถล่มในเถา-ยฺเหวียน มีผู้บาดเจ็บสองคน  และโรงงานปูนซีเมนต์ถล่ม มีคนงานเสียชีวิต 1 ราย และได้รับบาดเจ็บหลายคน

## การตอบสนอง
ประธานาธิบดีไช่ อิงเหวินเตือนถึงแผ่นดินไหวตามขนาดใหญ่ และเรียกร้องให้ประชาชนระมัดระวังตัว ในการกล่าวหลังเกิดแผ่นดินไหวครั้งที่สองไม่นาน

### คำเตือนสึนามิ
กรมอุตุนิยมวิทยาญี่ปุ่นได้ออกคำแนะนำเกี่ยวกับสึนามิสูง 1 เมตร ในพื้นที่จังหวัดโอกินาวะ ศูนย์เตือนภัยคลื่นยักษ์สึนามิแห่งแปซิฟิกได้ออกคำเตือนสึนามิ ในบริเวณมหาสมุทรแปซิฟิก

## อ้างอิง

หมวดหมู่:แผ่นดินไหวในประเทศไต้หวัน
หมวดหมู่:แผ่นดินไหวใน พ.ศ. 2565
อีธาน นวาเนรี

**อีธาน เอนวาเนรี** (; เกิด 15 มีนาคม 2007) เป็นนักฟุตบอลชาวอังกฤษที่เล่นเป็นกองกลางให้กับสโมสรในศึกพรีเมียร์ลีกอย่างอาร์เซนอล

เขาประเดิมสนามในศึกพรีเมียร์ลีกนัดที่เจอกับเบรนต์ฟอร์ดเมื่อวันที่ 18 กันยายน ค.ศ. 2022 ทำให้เขากลายเป็นผู้เล่นอาร์เซนอลที่อายุน้อยที่สุดและเป็นผู้เล่นที่อายุน้อยที่สุดที่ปรากฏตัวในลีกสูงสุดของฟุตบอลอังกฤษ

## ชีวิตในวัยเด็ก
อีธาน เอนวาเนรี เกิดเมื่อวันที่ 21 มีนาคม ค.ศ. 2007

## อาชีพ
เอนวาเนรีเข้าร่วมศูนย์ฝึกเยาวชนของอาร์เซนอล เมื่ออายุ 9 ขวบ พออายุ 14 ปีเขาเล่นให้กับทีมชุด ยู-18 แล้ว ส่วนใหญ่เขาเล่นเป็นกองกลาง

เอนวาเนรีเริ่มต้นฤดูกาล 2022–23 โดยเล่นให้กับทีมอาร์เซนอล รุ่น ยู-18 แต่ฟอร์มของเขาทำให้เขาขึ้นสู่ทีมอาร์เซนอล รุ่น ยู-21 เขาร่วมทีมชุดใหญ่ของอาร์เซนอลเพื่อฝึกซ้อมในเดือนกันยายน และลงเล่นในพรีเมียร์ลีกให้กับทีมชุดใหญ่ของอาร์เซนอลในวันที่ 18 กันยายนในเกมที่พบกับเบรนต์ฟอร์ด และเป็นหนึ่งในผู้เล่นสำรองของอาร์เซนอลในวันแข่งขัน ออกจากม้านั่งสำรองเพื่อลงมาแทนฟาบิโอ วิเอร่าในนาทีที่ 2 ของช่วงทดเวลาบาดเจ็บครึ่งหลัง การปรากฏตัวของเขาในวัย 15 ปี 181 วันทำให้เขากลายเป็นผู้เล่นที่อายุน้อยที่สุดที่ลงเล่นในพรีเมียร์ลีก ทำลายสถิติก่อนหน้านี้ของ ฮาร์วีย์ เอลเลียต ที่ลงเล่นให้กับฟูลัมเมื่ออายุ 16 ปี 30 วัน และยังทำลายสถิติตลอดกาลบนลีกสูงสุดของอังกฤษตั้งแต่เดือนสิงหาคม ค.ศ. 1964 ของ ดีเร็ก ฟอร์สเตอร์ อดีตผู้รักษาประตูของซันเดอร์แลนด์ ที่ทำไว้ด้วยวัย 15 ปี 185 วัน เขายังกลายเป็นผู้เล่นที่อายุน้อยที่สุดของอาร์เซนอล ในทุกการแข่งขัน โดยทำลายสถิติก่อนหน้าของ เชส ฟาเบรกาส ในวัย 16 ปี 177 วันในศึกลีกคัพ ฤดูกาล 2003–04

## รูปแบบการเล่น
เอนวาเนรีได้รับการนิยามว่าเป็น "หมายเลข 10" ที่เล่นด้วยไหวพริบ แต่ยังสามารถครองบอลได้ดี และมีความสามารถหลากหลายในการเล่นปีกและกองกลาง

## ชีวิตส่วนตัว
นวาเนรีเข้าเรียนที่ St John's Senior School ใน Enfield

## อ้างอิง

หมวดหมู่:นักฟุตบอลชาวอังกฤษ
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลอาร์เซนอล
ก่ำเทียนไต่เต่

**สฺวี่ ซฺวิ่น** () หรือออกเสียงตามสำเนียงฮกเกี้ยนว่า **ข้อฉิ้น** นามรองว่า **จิ้งจือ** () เป็นเซียนและนักพรตเต๋าในลัทธิเต๋าและศาสนาชาวบ้านจีน ซึ่งมีชื่อเสียงและปรากฏอยู่ในราชวงศ์จิน ณ นครหนานชาง มณฑลเจียงซี และเป็นหนึ่งในปรมาจารย์ของสำนักนักพรตแห่งเขาลู่ พระองค์ได้รับการยกย่องเป็นเทพผู้ทักษ์แผ่นดินและผืนน้ำของชาวมณฑลเจียงซี โดยขนานนามว่า สฺวี่ จิ่วหลาง () หรือ สฺวี่ จิงหยาง () นอกจากนี้นามอื่น ๆ ของพระองค์ได้แก่ สฺวี่เทียนชือ () สฺวี่เจินจฺวิน () จิงหยางจู่ชือ () และ ก่ำเทียนไต่เต่ () 

ในหมู่ชาวไทยเชื้อสายจีนมักออกนามพระองค์ว่า **[[จ้าวพ่อเขาตก|เจ้าพ่อเขาตก]]** ซึ่งเป็นนามของเทพารักษ์ในศาสนาพื้นเมืองท้องถิ่นของไทยอันมีหน้าที่รักษาพระพุทธบาท ณ เขาสัจจพันธ์คีรี ซึ่งเป็นการยืมนามของเทพารักษ์องค์นี้มาใช้แทนภาษาจีนอันเป็นนามเดิมของพระองค์ เช่นเดียวกับในกรณีของ เจ้าแม่ทับทิม อันเป็นเทพารักษ์นารีในศาสนาพื้นเมืองท้องถิ่นของไทยอันมีมากมายหลากหลายองค์ตามท้องถิ่นนั้น ๆ ที่หมู่ชาวไทยเชื้อสายจีนนำมาใช้ในภาษาไทยสำหรับเรียก ม่าจ้อโป๋ จุ้ยบ้วยเนี้ย และ เจ้าแม่ไท้ฮัว (ไท้วาโผ่) (泰华聖娘) ซึ่งเป็นเทพนารีคนละองค์แต่ใช้นามเดียวกันเช่นกัน

[thumb|260px|right|[กิมซิ้น|เทวรูปก่ำเทียนไต่เต่ทรงฮู่ป่าน (ป้ายอาญาสิทธิ์) ศิลปะประเพณีจีนปัจจุบัน ณ ต้าหยวนเหรินโช่วกง (大園仁壽宮) เขตต้าหยวน เมืองเถาหยวน ไต้หวัน ]]

## บทบาท
“ก่านเทียนต้าตี้” เป็นอีกชื่อหนึ่งที่ชาวจีนในสังคมไทยใช้เรียกขานเจ้าพ่อเขาตกของศาสนาพื้นเมืองท้องถิ่นของไทยและบุคคลอันทรงคุณงามความดีอันเป็นที่ยกย่องแก่สาธารณชนในประวัติวัฒนธรรมจีนที่ได้รับการยกย่องหรือสถาปนาในตำแหน่งนี้ มีทั้งหมดสามองค์ได้แก่ นักพรตเต๋าสฺวี่ ซฺวิ่นท่านนี้  เจี้ยจื่อทุย () และ ปั๋วอี้ นอกจากนี้ สฺวี่ ซฺวิ่น ยังได้รับการยกย่องเป็น ซี่ต้าเทียนชือ  () ร่วมกับเตียวฮู้เทียนชือ  และ  นอกจากนี้ยังได้รับการยกย่องเป็นเป็นหนึ่งในสามปรมาจารย์ของลัทธิเต่า คือ กำเทียนต้าตี้ หรือ ข้อจินหยิน, ซุนเจินเหริน(孫真人) หรือ ไท้อิดจิ้นหยิน และ หงอจิ้นหยิน (吳真人) หรือ เป่าเชิงต้าตี้ (保生大帝)

## อ้างอิง

## แหล่งข้อมูลอื่น
* 

หมวดหมู่:เซียน
หมวดหมู่:ลัทธิเต๋า
หมวดหมู่:ศาสนาชาวบ้านจีน
หมวดหมู่:เทพเจ้าจีน
ระฆังทมิฬ

thumbnail|ระฆัง จารึก และคำปริวรรตอักษรจารึก

**ระฆังทมิฬ** () เป็นระฆังบรอนซ์แตกที่ค้นพบในราวปี 1836 โดยมิชชันนารี วิลเลียม คอเลนโซ ขณะนั้นระฆังถูกใช้เป็นหม้อต้มมันฝรั่งโดยชาวเมารีใกล้กับแวงกาเรในนิวซีแลนด์เหนือ

ระฆังมีขนาดยาว 13&nbsp;cm และลึก 9&nbsp;cm มีจารึกริมขอบเขียนด้วยอักษรทมิฬ ปริวรรตได้ว่า "มุไกยฺยตีณฺ วกฺกุจุ อุไฏย กปฺปลฺ อุไฏย มณิ" (Mukaiyyatīṉ vakkucu uṭaiya kappal uṭaiya maṇi") แปลว่า "ระฆังของเรือโมโหยิเดน บูกส์" ("Mohoyiden Buks ship’s bell") อักษรบางตัวเป็นรูปแบบโบราณที่ไม่มีใช้แล้วในอักษรทมิฬสมัยใหม่ อักษรต่าง ๆ ที่ปรากฏเสนอว่าระฆังนี้อายุราว 500 ปี และเป็นไปได้ว่ามาจากสมัยปัณทยะตอนปลาย ด้วยความแปลกของระฆังที่ปรากฏในพื้นที่ที่ไม่ค่อยมีประวัติการติดต่อกับทมิฬ ระฆังนี้ถูกจัดว่าเป็นโบราณวัตถุแปลก

thumbnail|ภาพระฆังจากอีกแหล่งข้อมูลหนึ่ง
นักภารตวิทยา วีอาร์ รามจันทระ ทิชศิตาร์ ระบุไว้ใน *The Origin and Spread of the Tamils* ว่านักผจญทะเลชาวทมิฬโบราณอาจรู้จักออสเตรเลียและพอลีนีเซียมาตั้งแต่โบราณ การค้นพบระฆังนี้นำไปสู่การตั้งข้อสงสัยถึงความเป็นไปได้ว่าอาจมีชาวทมิฬอยู่ในนิวซีแลนด์มาแต่โบราณ กระนั้น ระฆังนี้ไม่ถือเป็นหลักฐานโดยตรงถึงการติดต่อกันระหว่างชาวทมิฬกับดินแดนนิวซีแลนด์ในยุคแรก มีความเป็นไปได้ว่านักผจญทะเลจากตริณโกมลีอาจเดินทางถึงนิวซีแลนด์ในสมัยที่เริ่มมีการค้ามากขึ้นระหว่างทมิฬกับรัฐวันนีและเอเชียตะวันออกเฉียงใต้ ระฆังนี้อาจถูกทิ้งลงบนชายฝั่งโดยเรือของโปรตุเกส ที่ซึ่งก่อนหน้าได้เดินทางไปยังอินเดีย นอกจากนี้ ยังมีเรือของอินเดียจำนวนหนึ่งที่ถูกจับได้โดยชาวยุโรปในยุคนั้น จึงมีความเป็นไปได้อีกแบบคือระฆังอาจมาจากเรือที่ล่มในเหตุการณ์ดังกล่าว และลอยมาติดชายฝั่งของนิวซีแลนด์

วิลเลียมได้มอบระฆังนี้ให้กับพิพิธภัณฑ์ดอมีเนียน (Dominion Museum) ปัจจุบันคือพิพิธภัณฑ์นิวซีแลนด์เตปาปาตองงาเรวา

## อ้างอิง

## ดูเพิ่ม
* 
* 
* 
*  http://rsnz.natlib.govt.nz/volume/rsnz_04/rsnz_04_00_000580.html#n43
* 
* 
* 

## แหล่งข้อมูลอื่น
* Picture of the bell at Te Ara: The Encyclopedia of New Zealand
* The Tamil Bell from the collection of the Museum of New Zealand Te Papa Tongarewa

หมวดหมู่:ประวัติศาสตร์นิวซีแลนด์
หมวดหมู่:ประวัติศาสตร์ทมิฬ
หมวดหมู่:ระฆัง
หมวดหมู่:จารึกภาษาทมิฬ
หมวดหมู่:จารึกในประเทศนิวซีแลนด์
โจเซ่ (ภาพยนตร์)

***โจเซ่*** () เป็นภาพยนตร์เกาหลีแนวโรแมนติก-ดรามา ที่สร้างจากเรื่องสั้นญี่ปุ่น *[[โจเซ โตะ โทระ โตะ ซากานาทาจิ|โจเซ่ กับเสือและหมู่ปลา]]* ซึ่งเขียนโดยเซโกะ ทานาเบะ ภาพยนตร์เรื่องนี้กำกับและเขียนบทโดยคิม จง-กวัน นำแสดงโดยฮัน จี-มิน และนัม จู-ฮย็อก เข้าฉายในเกาหลีใต้เมื่อวันที่ 10 ธันวาคม ค.ศ. 2020

## เรื่องย่อ
โจเซ่ (ฮัน จี-มิน) อาศัยอยู่คนเดียวในบ้านที่เธอเคยอาศัยอยู่กับย่า เธออ่านหนังสือและจินตนาการถึงโลกของตัวเอง อี ย็อง-ซ็อก (นัม จู-ฮย็อก) เริ่มรู้สึกพิเศษต่อผู้หญิงที่เขาพบโดยบังเอิญ เริ่มเข้าใกล้เธออย่างช้า ๆ และจริงใจ ทั้งสองเริ่มต้นความสัมพันธ์ และสัมผัสกับความรัก และการอกหักครั้งแรก ที่เต็มไปด้วยความสุข และความเจ็บปวด

## นักแสดง
* ฮัน จี-มิน รับบทเป็น โจเซ่
* นัม จู-ฮย็อก รับบทเป็น อี ย็อง-ซ็อก
* ฮอ จิน รับบทเป็น ดา-บก
* พัก เย-จิน รับบทเป็น ฮเย-ซ็อน
* ชิม วัน-จุน รับบทเป็น แฟนของ ฮเย-ซ็อน
* ช็อง อี-ซอ รับบทเป็น นา-ย็อง
* โช บก-แร รับบทเป็น ช็อล-โฮ
* อี โซ-ฮี รับบทเป็น ซู-กย็อง
* อี ซ็อง-อุก รับบทเป็น ชเว-กย็อง

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์เกาหลีใต้ที่ออกฉายในปี พ.ศ. 2563
หมวดหมู่:ภาพยนตร์ญี่ปุ่นที่ออกฉายในปี พ.ศ. 2564
หมวดหมู่:ภาพยนตร์เกี่ยวกับความพิการ
หมวดหมู่:ภาพยนตร์โดยวอร์เนอร์บราเธอร์ส
บริสเซิลส์ (วิดีโอเกม)

***บริสเซิลส์*** () เป็นวิดีโอเกมที่เขียนโดยเฟร์นันโด เอร์เรรา สำหรับตระกูลอาตาริ 8-บิต และเผยแพร่โดยบริษัทที่เขาร่วมก่อตั้งคือเฟิสต์สตาร์ซอฟต์แวร์ใน ค.ศ. 1983 เกมนี้ได้รับการพอร์ตสู่ระบบคอมโมดอร์ 64, แซดเอกซ์ สเปกตรัม และระบบอาร์เคดแมกซ์-เอ-เฟลกซ์ ของบริษัทเอกซิดี โดยในเกม*บริสเซิลส์* ผู้เล่นต้องใช้บันไดและลิฟต์เพื่อเคลื่อนย้ายช่างทาสีที่ชื่อปีเตอร์ผ่านมุมมองของบ้านเพื่อทาสีผนังทั้งหมด

## รูปแบบการเล่น
thumb|left|ภาพหน้าจอรูปแบบการเล่น (อาตาริ 8-บิต)

ในเกม*บริสเซิลส์* ผู้เล่นจะควบคุมช่างทาสีที่ชื่อปีเตอร์ โดยมีเป้าหมายในการทาสีผนังบ้านแปดหลังภายในเวลาที่กำหนด หากต้องการย้ายไปมาระหว่างชั้นต่าง ๆ ปีเตอร์สามารถขึ้นลิฟต์หรือขึ้นบันไดได้ และถ้าเขาติดอยู่ในปล่องลิฟต์ที่เปิดอยู่ ปีเตอร์จะถูกส่งไปยังด้านล่างของอาคาร

วัตถุอันตรายที่ขัดขวางงานของปีเตอร์คือ "ครึ่งแก้วบิน" ที่จะน็อกเขา และ "ถังใบ้" ที่ขโมยแปรงของปีเตอร์ ส่วนด่านต่อมาได้เพิ่ม "เด็กเหลือขอที่ชื่อเบรนดา" ซึ่งทิ้งรอยมือไว้ทั่วผนังที่ทาสีใหม่ และ "ถังสาด" ที่ไม่เคยหยุดไล่ตามปีเตอร์ โดยผู้เล่นสามารถทำให้เบรนดาสงบลงได้ด้วยไม้เท้าลูกกวาด และถังสาดสามารถติดอยู่ชั่วคราวในเครื่องผสมสี ผู้เล่นเริ่มต้นด้วย 10 แปรงที่ทำหน้าที่ในฐานะครองชีวิต และอีกสองแปรงจะได้รับการเพิ่มหลังจากเสร็จสิ้นงานทาสีในทุกด่าน

### ดนตรี
ซาวด์แทร็กของเกม*บริสเซิลส์*ใช้การจัดเรียงท่อนต่าง ๆ จากเดอะนัทแครกเกอร์สวีท โอปุสที่ 71 เอ ของไชคอฟสกี เกมนี้มีธีมหลักคือ*อี. ดองส์กาแรกเดอริสติก - อา. มาร์ช* และเมื่อผู้เล่นถูกน็อก เกมจะตอบสนองด้วยท่อนอีเซเป็น*รัสเซียนแดนซ์* และเมื่อเบรนดากำลังทำลายผนังที่ทาสีใหม่ จะมีการบรรเลงท่อนอีเซเป็น*ไชนีสแดนซ์*

## การตอบรับ
ในบทวิเคราะห์สำหรับนิตยสาร*[[แอนติก (นิตยสาร)|แอนติก]]*เมื่อ ค.ศ. 1984 จอร์จ อดัมสัน ได้เขียนว่า: "เกมดำเนินไปอย่างรวดเร็วและอลหม่าน แม้ว่าด่านที่สูงกว่าจะไม่เร็วกว่า แต่*บริสเซิลส์*ได้เสนอความท้าทายใหม่ ๆ แทน" ส่วนนิตยสาร*วิดีโอเกม*ได้เขียนว่า "แม้ภาพจะยอดเยี่ยมและมีสีสัน แต่ทำนองเพลงตลอดการแข่งครั้งนี้ก็เป็นตัวหยุดนำเสนอโดยแท้"

ครั้นใน ค.ศ. 1985 ในบทวิเคราะห์เกมที่ได้อ่อนตัวของนิตยสาร*[[แอนะล็อกคอมพิวติง]]* นักวิจารณ์ที่ชื่อแอนดี เอ็ดดี ได้เตือนว่า "ผู้เล่นหลายคนจะพบว่า*บริสเซิลส์*ยากเกินไป รวมถึงเรียกร้องมากเกินควร เนื่องจากเป็นเกมที่ยากมากที่จะเชี่ยวชาญ"

## สิ่งสืบทอด
ใน ค.ศ. 2004 ได้มีการเผยแพร่การดัดแปลงเวอร์ชันคอมพิวเตอร์อาตาริ 8-บิต ที่ได้รับอนุญาตในฐานะตลับอาตาริ 5200

## อ้างอิง

## แหล่งข้อมูลอื่น
* ''Bristles'' at Atari Mania
* Review in *[[Electronic Fun with Computers & Games]]*
* Review in *[[Commodore User]]*
* Review in *[[GAMES Magazine|GAMES]]* magazine

หมวดหมู่:วิดีโอเกมที่ออกวางจำหน่ายในปี พ.ศ. 2526
หมวดหมู่:วิดีโอเกมอาร์เคด
หมวดหมู่:เกมสำหรับคอมโมดอร์ 64
หมวดหมู่:วิดีโอเกมแพลตฟอร์ม
หมวดหมู่:วิดีโอเกมที่พัฒนาขึ้นในสหรัฐ
เทศบาลของประเทศสโลวีเนีย

250px|right|thumb|แผนที่เทศบาลของประเทศสโลวีเนีย ณ ค.ศ. 2011
**เทศบาล** หรือ ***ออปชินา*** (, รูปพหูพจน์: ) เป็นหน่วยการบริหารระดับแรกของประเทศสโลวีเนีย มีจำนวน 212 แห่ง ในจำนวนนี้ 12 แห่งมีฐานะเป็นเทศบาลนคร เทศบาลจะแบ่งย่อยลงไปอีกเป็นชุมชนและเขต

เทศบาลทุกแห่งใช้ภาษาสโลวีเนียเป็นภาษาราชการ นอกจากนี้ เทศบาลสามแห่งในภูมิภาคเปร็กมูริแย ได้แก่ ดอบรอว์นิก, โคด็อช และเลนดาวา ใช้ภาษาฮังการีเป็นภาษาราชการภาษาที่สอง และเทศบาลสี่แห่งในภูมิภาคปริโมร์สกา ได้แก่ อังการาน, อีซอลา, โคเปอร์ และปิราน ใช้ภาษาอิตาลีเป็นภาษาราชการภาษาที่สอง

## รายชื่อเทศบาลในประเทศสโลวีเนีย
ประเทศสโลวีเนียแบ่งออกเป็น 212 เทศบาล โดย 12 เทศบาลมีฐานะเป็นเทศบาลนคร ซึ่งจะแสดงเป็น**ข้อความตัวหนา**

## รายชื่อเทศบาลนครในประเทศสโลวีเนียเรียงตามจำนวนประชากร


Ljubljana from the Castle.JPG|ทน.ลูบลิยานา
Maribor s Pohorja.jpg|ทน.มาริบอร์
Kranj 19.jpg|ทน.คราน
View of Koper from Zusterna.JPG|ทน.โคเปอร์
CeljePanorama.jpg|ทน.แซลิแย
Novo mesto - letalski posnetek.jpg|ทน.นอวอเมสตอ
Velenjski grad poleti.jpg|ทน.แวแลนิแย
Nova Gorica 0720069 71 retouched.jpg|ทน.นอวากอรีตซา
Krško iz gradu.jpg|ทน.เคิร์ชกอ
Ptuj.jpg|ทน.ปตูย
MurskaSobota1.jpg|ทน.มูร์สกาโซบอตา
SlovenjGradec.JPG|ทน.สลอเวงกราเดิตส์


## อ้างอิง

## แหล่งข้อมูลอื่น
* Review of municipalities and appurtenant spatial units and house numbers, 1 January 2011  โดยสำนักงานสถิติแห่งประเทศสโลวีเนีย
ม็อบไซโค 100 คนพลังจิต

***ม็อบไซโค 100 คนพลังจิต*** () เป็นซีรีส์มังงะญี่ปุ่น เขียนเรื่องและวาดภาพโดยวัน เผยแพร่ในเว็บไซต์ *Ura Sunday* ของสำนักพิมพ์โชงากูกังตั้งแต่เดือนเมษายน พ.ศ. 2555 ถึงธันวาคม พ.ศ. 2560  และยังมีเผยแพร่ทางแอปพลิเคชันมือถือ *MangaONE* ของสำนักพิมพ์โชงากูกังตั้งแต่เดือนธันวาคม พ.ศ. 2557 สำนักพิมพ์โชงากูกังรวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ทั้งหมด 16 เล่ม มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์

ซีรีส์อนิเมะโทรทัศน์ดัดแปลง สร้างโดยสตูดิโอโบนส์ ฤดูกาลแรกออกอากาศตั้งแต่เดือนกรกฎาคมถึงกันยายน พ.ศ. 2559 ฤดูกาลที่สองออกอากาศตั้งแต่เดือนมกราคมถึงเมษายน พ.ศ. 2562 ฤดูกาลที่สามออกอากาศตั้งแต่เดือนตุลาคมถึงธันวาคม พ.ศ. 2565 ละครไลฟ์แอ็กชันดัดแปลงออกอากาศตั้งแต่เดือนมกราคมถึงเมษายน พ.ศ. 2561 ซีรีส์มังงะภาคแยก ชื่อเรื่องว่า *Reigen* เผยแพร่ในแอปพลิเคชันมือถือ *MangaONE* ของสำนักพิมพ์โชงากูกังในปี พ.ศ. 2561

## หมายเหตุ

## อ้างอิง

## แหล่งข้อมูลอื่น
*  
*  
* 

หมวดหมู่:มังงะที่ตีพิมพ์ในปี พ.ศ. 2555
หมวดหมู่:อนิเมะที่ออกฉายในปี พ.ศ. 2559
หมวดหมู่:มังงะที่ตีพิมพ์ในปี พ.ศ. 2561
หมวดหมู่:มังงะของสำนักพิมพ์โชงากูกัง
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:ผลงานต้นฉบับภาษาญี่ปุ่นของเน็ตฟลิกซ์
หมวดหมู่:การ์ตูนญี่ปุ่นแนวก้าวผ่านวัย
หมวดหมู่:การไล่ผีในอนิเมะและมังงะ
หมวดหมู่:โบนส์
หมวดหมู่:อนิเมะของครันชีโรล
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:รายการโทรทัศน์ของทีวีโตเกียว
หมวดหมู่:รายการโทรทัศน์ของทีวีอาซาฮี
หมวดหมู่:รายการโทรทัศน์ภาษาญี่ปุ่น
หมวดหมู่:ผู้ชนะครันชีโรลอนิเมะอะวอดส์
เสฺวียนอู่

[thumb|[กิมซิ้น|เทวรูปเฮี้ยนเที้ยนซ่งเต่ขนาดมหิมา ศิลปะแบบประเพณีจีนในปัจจุบัน ณ ทะเลสาบปทุมมา เขตซู่หยิง เกาสฺยง ประเทศไต้หวัน ]]

**เสฺวียนอู่** () หรือ **เสฺวียนตี้** (), หรือเป็นที่รู้จักในนาม **เจินอู่** ( "วีระสัจจะบดี" หรือ "ไกรสุระสัตยะบดี") หรือ **เจินอู่ต้าตี้** ( "วีระเทพยอธิราชบดี" หรือ "สัตยะเทวอธิราชบดี") เป็นเทวดาในศาสนาพื้นเมืองเดิมของจีนและได้รับการยกย่องเป็นเทพบดีชั้นผู้ใหญ่ในลัทธิเต๋า และได้รับการนับถือว่าเป็นเทวบดีผู้ทรงอานุภาพ อันสามารถควบคุมธาตุและพลังเวทมนตร์ได้ พระองค์ได้ชื่อว่าเป็นเทพเจ้าแห่งทิศเหนือ*[[Heidi (god)|เหอตี้]]* ( "นิกกาฬอธิราช") และเป็นที่เคารพนับถือในฐานะบรรพจารย์ของศิลปะการยุทธ์รณรงค์ พระองค์ได้รับการยกย่องสรรเสริญอย่างยิ่งในหมู่ชาวมณฑลเหอเป่ย์ มณฑลเหอหนาน, แมนจูเรีย และ มองโกเลีย 

ในหมู่ชาวไทยเชื้อสายจีนมักออกนามทับศัพท์พระองค์ว่า **เจ้าพ่อเสือ** ซึ่งเป็นนามของเทพเสือในศาสนาชาวบ้านจีนซึ่งมีหลายองค์ตามพื้นที่ท้องถิ่นต่าง ๆ และอีกหนึ่งเป็นนามของเทพารักษ์ในศาสนาพื้นเมืองท้องถิ่นของไทยอันมีมากมายหลากหลายองค์ตามท้องถิ่นนั้น ๆ ซึ่งเป็นการยืมนามของเทพารักษ์องค์นี้มาทับศัพท์ภาษาจีนอันเป็นนามเดิมของพระองค์ เช่นเดียวกับในกรณีของ เจ้าแม่ทับทิม อันเป็นเทพารักษ์นารีในศาสนาพื้นเมืองท้องถิ่นของไทยอันมีมากมายหลากหลายองค์ตามท้องถิ่นนั้น ๆ ที่หมู่ชาวไทยเชื้อสายจีนทับศัพท์ในภาษาไทยสำหรับเรียก ม่าจ้อโป๋ จุ้ยบ้วยเนี้ย และ เจ้าแม่ไท้ฮัว (ไท้วาโผ่) (泰华聖娘) ซึ่งเป็นเทพนารีคนละองค์แต่ใช้นามเดียวกันและกรณีของก่ำเทียนไต่เต่อันได้รับการขนานนามว่า **เจ้าพ่อเขาตก** ซึ่งเป็นนามของเทพารักษ์ในศาสนาพื้นเมืองท้องถิ่นของไทยอันมีหน้าที่รักษาพระพุทธบาท ณ เขาสัจจพันธ์คีรีซึ่งใช้ในนามเดียวกัน เช่นกัน

## ดูเพิ่ม
* เจ้าพ่อเสือ
* ก่ำเทียนไต่เต่
* เตียวฮู้เทียนซือ

## อ้างอิง

หมวดหมู่:เซียน
หมวดหมู่:ลัทธิเต๋า
หมวดหมู่:ศาสนาชาวบ้านจีน
หมวดหมู่:เทพเจ้าจีน
หูเหฺย

**หูเหฺย** () หรือ ฮ้อเอี๋ย เป็นเทวดาหรือเซียนหรือวิญญาณในรูปของเสือในศาสนาชาวบ้านจีน ซึ่งมีการขนานนามอื่น ๆ เช่น หูเหฺย (虎爷公) หูเหฺยเจียงจฺวิน (虎爷将军) หูเจียงจฺวิน (虎将军) เซี่ยถานเจียงจฺวิน (下坛将军)  ชานจฺวินจุนเฉิน (山君尊神 หรือ 山军尊神) เรื่องราวและคติความเชื่อของเจ้าพ่อเสือนั้นคล้ายคลึงกับคติความเชื่อเรื่อง เสือสมิง ในศาสนาพื้นเมืองท้องถิ่นของไทย คติของเจ้าพ่อเสือเป็นการนับถือว่าเป็นเทพเจ้าแห่งขุนเขาและเจ้าป่า เป็นสัญลักษณ์แห่งความกล้าหาญ เป็นเครื่องหมายของเพศชาย เป็นผู้มีร่างกายสง่างามด้วยอำนาจอันน่าเกรงขาม ซึ่งศาลเจ้าของเทพองค์และงเอี่ยนเทียนส่งเต่ที่มีชื่อเสียงของไทยได้แก่ ศาลเจ้าพ่อเสือ (เสาชิงช้า)

ในศาสนาพื้นเมืองท้องถิ่นของไทยเป็นนามของเทพารักษ์ในศาสนาพื้นเมืองท้องถิ่นของไทยอันมีมากมายหลากหลายองค์ตามท้องถิ่นนั้น ๆ และนามนี้ในหมู่ชาวไทยเชื้อสายจีนยังได้มาทับศัทพ์จากภาษาจีน ของเอี่ยนเทียนส่งเต่ในศาสนาชาวบ้านจีนและลัทธิเต๋าอันเป็นนามเดิมของพระองค์ เช่นเดียวกับในกรณีของ เจ้าแม่ทับทิม อันเป็นเทพารักษ์นารีในศาสนาพื้นเมืองท้องถิ่นของไทยอันมีมากมายหลากหลายองค์ตามท้องถิ่นนั้น ๆ ที่หมู่ชาวไทยเชื้อสายจีนทับศัทพ์ในภาษาไทยสำหรับเรียก ม่าจ้อโป๋ จุ้ยบ้วยเนี้ย และ เจ้าแม่ไท้ฮัว (ไท้วาโผ่) (泰华聖娘) ซึ่งเป็นเทพนารีคนละองค์แต่ใช้นามเดียวกันและกรณีของก่ำเทียนไต่เต่อันได้รับการขนานนามว่า **เจ้าพ่อเขาตก** ซึ่งเป็นนามของเทพารักษ์ในศาสนาพื้นเมืองท้องถิ่นของไทยอันมีหน้าที่รักษาพระพุทธบาท ณ เขาสัจจพันธ์คีรีซึ่งใช้ในนามเดียวกัน เช่นกัน 

## ดูเพิ่ม
* เจ้าพ่อเสือ
* ก่ำเทียนไต่เต่
* เตียวฮู้เทียนซือ

## อ้างอิง

หมวดหมู่:เทพเจ้าสัตว์
หมวดหมู่:เซียน
หมวดหมู่:ลัทธิเต๋า
หมวดหมู่:ศาสนาชาวบ้านจีน
หมวดหมู่:เทพเจ้าจีน
นักฆ่าโรแมนติก

***นักฆ่าโรแมนติก*** () เป็นซีรีส์มังงะญี่ปุ่น เขียนเรื่องและวาดภาพโดยวาตารุ โมโมเซะ เผยแพร่ในเว็บไซต์*[[โชเน็งจัมป์+]]*ของสำนักพิมพ์ชูเอชะตั้งแต่เดือนกรกฎาคม พ.ศ. 2562 ถึงมิถุนายน พ.ศ. 2563 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ทั้งหมด 4 เล่ม ออริจินอลเน็ตวิดีโอดัดแปลงสร้างโดยสตูดิโอ DOMERICA ฉายทางเน็ตฟลิกซ์ในเดือนตุลาคม พ.ศ. 2565 

## เรื่องย่อ

สำหรับโฮชิโนะ อันซุแล้ว วิดีโอเกม ช็อกโกแลต และแมวคือของชอบสามสิ่งที่เติมเต็มชีวิต วันหนึ่งมีภูตจอมเวทย์ "กามเทพสื่อรัก" นามริริโผล่ออกมาจากหน้าจอโทรทัศน์และบอกว่าจะช่วยอันซุให้พบประสบการณ์โรแมนติกในชีวิตจริง อันซุปฏิเสธเพราะไม่สนใจในเรื่องรัก ๆ ใคร่ ๆ ริริจึงยึดของชอบสามสิ่งไปจากอันซุและวางแผนการทำให้อันซุต้องเจอกับสถานการณ์แบบในเกมจีบหนุ่ม อันซุไม่มีทางเลือกจำต้องร่วมเล่น "เกม" ของริริ แต่ก็พยายามหลีกเลี่ยงทุกสถานการณ์โรแมนติกอย่างสุดความสามารถ

## ตัวละคร
;
:

;
:

;
:

;
:

;
:

;
:

;
:

;
:

## รูปแบบต่าง ๆ

### มังงะ
ซีรีส์มังงะแต่งเรื่องและวาดภาพโดยวาตารุ โมโมเซะ เผยแพร่ในเว็บไซต์*[[โชเน็งจัมป์+]]*ของสำนักพิมพ์ชูเอชะตั้งแต่วันที่ 30 กรกฎาคม พ.ศ. 2562 ถึงวันที่ 2 มิถุนายน พ.ศ. 2563 หนังสือมังงะรวมเล่ม (*[[ทังโกบง]]*) เล่มแรกวางจำหน่ายในวันที่ 4 ธันวาคม พ.ศ. 2562 เล่มที่ 2 ถึงเล่มที่ 4 วางจำหน่ายในรูปแบบดิจิทัลในวันที่ 4 มีนาคม 4 สิงหาคม และ 4 กันยายน พ.ศ. 2563ตามลำดับ รูปแบบเล่มพิมพ์วางจำหน่ายพร้อมกันในวันที่ 4 ตุลาคม พ.ศ. 2565

#### หนังสือมังงะ

### อนิเมะ
ในเดือนสิงหาคม พ.ศ. 2565 เว็บไซต์*โชเน็งจัมป์+*ได้ประกาศว่าซีรีส์จะได้รับการดัดแปลงเป็นออริจินอลเน็ตแอนิเมชัน ผลิตโดยสตูดิโอ DOMERICA กำกับโดยคาซูกิ อิจิกาวะ ดูแลบทโดยซายูริ โอบะและฮิโรโกะ ฟูกูดะ ออกแบบตัวละครโดยอาริซะ มัตสึอูระ และแต่งดนตรีประกอบโดยเรียว คาวาซากิและโทโมยูกิ โคโนะ ซีรีส์ฉายทางเน็ตฟลิกซ์ในวันที่ 27 ตุลาคม พ.ศ. 2565 เพลงเปิดชื่อเพลงว่า "ROMA☆KiRA" ร้องโดย YURiKA ส่วนเพลงปิดชื่อเพลงว่า ""Romantic Love ~เร็นไอ ชิมาเซ็ง คะ?☆~" ร้องโดยมิกาโกะ โคมัตสึ

#### รายชื่อตอน

## เสียงตอบรับ
ซีรีส์ได้รับรางวัลชนะเลิศอันดับหนึ่งในรางวัลมังงะแบบเลื่อนแนวตั้งของโชเน็งจัมป์ครั้งที่สอง ในปี พ.ศ. 2563 ซีรีส์ติดอันดับที่ 12 ในรางวัลมังงะถัดไป สาขาเว็บมังงะ

## อ้างอิง

## แหล่งข้อมูลอื่น
*  
* 
* 

หมวดหมู่:มังงะที่ตีพิมพ์ในปี พ.ศ. 2562
หมวดหมู่:อนิเมะที่ออกฉายในปี พ.ศ. 2565
หมวดหมู่:อนิเมะออริจินอลของเน็ตฟลิกซ์
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:ผลงานต้นฉบับภาษาญี่ปุ่นของเน็ตฟลิกซ์